Eġizzjan mixli li assista persuni biex jiddaħħlu Malta illegalment Illum, l-Ispettur Karl Roberts ressaq Eġizzjan ta' 34 sena l-Qorti akkużat li assista persuni biex jidħlu f'Malta illegalment. L-investigazzjonjiet mill-Pulizija tat-Taqsima tal-Immigrazzjoni bdew fi Frar wara li ġew infurmati li fl-inħawi ta' bejn Wied iż-Żurrieq u Għar Lapsi, daħlu tmien immigranti. L-irġiel kollha kienu ġew arrestati u minn aktar stħarriġ irriżulta li wieħed minnhom kien saq l-ispeedboat u anki kien strumentali sabiex isir il-vjaġġ bejn il-Libja u Malta. L-akkużat wieġeb mhux ħati u nżamm arrestat.